Tatoeba sentences — language code: ben
ওই হাড়কিপ্টে করবে দান, কাঁঠালের আমসত্ত্ব আর কি।
কথাবার্তায় কেতাদুরস্ত হলেও সে অন্তঃসারশূন্য।
কাজটি করাতে হলে নগদ কিছু ঢালো, শুধু কথায় চিড়া ভেজে না।
কান পাতলা লোকের অধীনে কাজ করা কঠিন।
কাছা ঢিলা লোককে কোনো বড় দায়িত্ব দিতে নেই।
তোমার কথার খোঁচায় আমার সারা দেহে কুলকাঠের আগুন জ্বলছে।
ব্যাপারটা নিয়ে বেশি নাড়াচাড়া করলে কেঁচো খুঁড়তে সাপ বেরোবে।
ও একেবারে কেউকেটা লোক নয়, ওর সঙ্গে লাগতে যেও না।
লোকটা এত অত্যাচারেও মরেনি, কই মাছের প্রাণ দেখছি।
সামান্য ঘটনা থেকে এমন খণ্ড প্রলয় হবে ভাবিনি।
গড্ডলিকা প্রবাহে যারা গা ভাসিয়ে দেয়, আমি তাদের দলে নেই।
এমন গদাই লস্করি চালে চললে ট্রেন ফেল করবে।
কর্মচারীদের চুরির ফলে দোকানটা গণেশ উল্টিয়েছে।
কারো গলগ্রহ হয়ে থাকা যে কী কষ্ট, তা আমার বিলক্ষণ জানা আছে।
তার মতো গোঁয়ার গোবিন্দকে নিয়ে পথ চলা যায় না।
কুসঙ্গে পড়ে ছেলেটা গোল্লায় গেছে।
না জানে লেখাপড়া, না আছে বুদ্ধি— ছেলেটা একেবারে গোবর গণেশ।
আমাকে এগিয়ে দিয়ে সরে পড়েছ, একেই বলে গাছে তুলে মই কাড়া।
গায়ে ফুঁ দিয়ে বেড়ালে সংসার চলবে কেমন করে?
গোঁফ খেজুরে লোক দিয়ে কোনো কাজেই হয় না।
আশা করেছিলাম মামার সম্পত্তি পাবো, এখন দেখছি সে গুড়ে বালি।
তোমার মতো ঘর ভাঙ্গানো বউ আর দেখিনি।
টাকার লোভে ঘাটের মরার সঙ্গে মেয়ের বিয়ে দিও না।
মাসে তিন হাজার টাকা মাইনে পেয়ে গাড়ি কিনতে চাও, একেই বলে গরিবের ঘোড়ারোগ।
সংসারে চিনির বলদের মতো খেটে মরছি, কিছুই পাই না।
বখাটে ছেলেটা সকলের চোখের বালি।
তোমার দেখছি চোখের পর্দা নেই; কেমন করে এ কাজ করলে?
নিলামের মাল, তাই ছকড়া নকড়ায় বিক্রি হয়ে গেল।
আমার মতো ছাপোষা লোকের কোনো শখ থাকতে নেই।
পরের টাকায় ছিনিমিনি খেলতে লজ্জা করল না?
রত্নহার ছেলের হাতের মোয়া নয় যে চাইলেই পাবে।
ব্যাপারটা জগাখিচুড়ি পাকিয়ে সে সরে পড়ল।
ভালো মানুষ মনে হলেও তার ভেতরে রয়েছে জিলাপির প্যাঁচ।
ঝোপ বুঝে কোপ মারতে পেরেছে বলেই সে কৃতকার্য হয়েছে।
ব্যবসায় ক্ষতি হতেই তার টনক নড়ল।
অভাবে পড়লেও তিনি ঠাট বজায় রেখে চলেছেন।
তোমার মতো ঠোঁট কাটা ছেলে আর দেখিনি।
ঢাক ঢাক গুড় গুড় করে লাভ কী, ব্যাপারটা খুলে বলো।
ঠুনকো বন্ধুত্ব স্বার্থের সামান্য আঘাতেই তাসের ঘরের মতো ভেঙে যায়।
তোমার কাণ্ড দেখে তো আমি থ বনে গেলাম।
সাহেবের সাথে তোমার যখন এত দহরম মহরম, তখন কাজটা করিয়ে দাও ভাই।
লোকটা একটা দুমুখো সাপ।
বড়লোক হয়েছো বলে ধরাকে সরা জ্ঞান করো না।
এ ব্যাপারে আমার ভূমিকা হবে ধরি মাছ না ছুঁই পানি।
ছেলেটি একেবারে ননীর পুতুল, একটু পরিশ্রমই হাঁপিয়ে ওঠে।
শয়তানটা পটল তুলেছে, এবার গায়ের লোকের হাড় জুড়াবে।
পুলিশ পালের গোদাকে ধরতে পারেনি।
কিছু কর্মচারী পুকুরচুরি করে প্রতিষ্ঠানে লাল বাতি জ্বালিয়েছে।
কথায় কথায় ফোড়ন দিলে কাজ করা দায় হয়ে উঠবে।
মুখে ধর্মের কথা বললেও লোকটা আসলে বক ধার্মিক।
এ অফিসের কিছু কর্মচারী বাঁ হাতের ব্যাপারে সিদ্ধহস্ত।
এ অফিসের কিছু কর্মচারী ঘুষ গ্রহণে পটু।
টাকায় বাঘের দুধ মেলে।
এই সামান্য কটা টাকা ব্যাঙের আধুলি আর কি।
আমি কারো ভরাডুবি করিনি যে সবাই আমার বিরুদ্ধে লেগেছে।
সমাজে ভিজে বিড়ালদের চেনার সহজ নয়।
এটা কি মগের মুল্লুক পেয়েছ যে যা খুশি তাই করবে?
যেমন বর, তেমনি কনে, একেবারে মণিকাঞ্চন যোগ।
শুনতে মধুর হলেও তার কথাগুলো মিছরির ছুরির মতো অন্তরকে বিদ্ধ করে।
যক্ষের ধনের মতো সে তার টাকাকড়ি আগলে আছে, এক পয়সাও দান করে না।
সমাজপতিরা রাঘব বোয়াল হয়ে গরিবের সর্বনাশ করে।
আমাদের বড় সাহেব খুব রাশভারি লোক।
এই লেফাফা দুরস্ত লোকটিকে দেখে কি মনে হয় যে ইনি কপর্দকশূন্য।
সত্য কথা বললে বাবার ক্ষতি, আবার মিথ্যা কথা বললে মায়ের ক্ষতি, আমার হয়েছে শাঁখের করাতের অবস্থা।
তোমাদেরই পারিবারিক কলহে আমার সাক্ষী গোপাল হওয়া ছাড়া উপায় নেই।